《夜思》
元代·方回

读书不见理，作诗欲求名。
定非百世士，苟且诳此生。
蹇予脱万百，老气空峥嵘。
莫年识见进，深夜精神清。
一灯何可暗，鼠辈将肆行。
不惜三披衣，续膏挑复明。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。